CELEX: 61999CJ0045
Language: da
Date: 2000-05-18
Title: Domstolens Dom (Fjerde Afdeling) af 18. maj 2000. # Kommissionen for De Europæiske Fællesskaber mod Den Franske Republik. # Traktatbrud - Manglende gennemførelse af direktiv 94/33/EF. # Sag C-45/99.

Avis juridique important

|

61999J0045

Domstolens Dom (Fjerde Afdeling) af 18. maj 2000.  -  Kommissionen for De Europæiske Fællesskaber mod Den Franske Republik.  -  Traktatbrud - Manglende gennemførelse af direktiv 94/33/EF.  -  Sag C-45/99.  

Samling af Afgørelser 2000 side I-03615

ParterDommens præmisserAfgørelse om sagsomkostningerAfgørelse
Nøgleord

Medlemsstater - forpligtelser - gennemførelse af direktiver - manglende gennemførelse ubestridt(EF-traktaten, art. 169 (nu art. 226 EF)) 

Parter

I sag C-45/99,Kommissionen for De Europæiske Fællesskaber ved juridisk konsulent D. Gouloussis, som befuldmægtiget, og med valgt adresse i Luxembourg hos C. Gómez de la Cruz, Wagnercentret, Kirchberg,sagsøger,modDen Franske Republik ved kontorchef K. Rispal-Bellanger og fuldmægtig C. Bergeot, begge Juridisk Tjeneste, Udenrigsministeriet, som befuldmægtigede, og med valgt adresse i Luxembourg på Frankrigs Ambassade, 8 B, boulevard Joseph II,sagsøgt,angående en påstand om, at det fastslås, at Den Franske Republik har tilsidesat sine forpligtelser i henhold til EF-traktaten og Rådets direktiv 94/33/EF af 22. juni 1994 om beskyttelse af unge på arbejdspladsen (EFT L 216, s. 12), idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme direktivet, eller subsidiært ikke har givet meddelelse herom,harDOMSTOLEN (Fjerde Afdeling)sammensat af afdelingsformanden, D.A.O. Edward, og dommerne P.J.G. Kapteyn (refererende dommer) og H. Ragnemalm,generaladvokat: A. Saggiojustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 10. februar 2000,afsagt følgendeDom 

Dommens præmisser

1 Ved stævning indleveret til Domstolens Justitskontor den 16. februar 1999 har Kommissionen for De Europæiske Fællesskaber i medfør af EF-traktatens artikel 169 (nu artikel 226 EF) anlagt sag med påstand om, at det fastslås, at Den Franske Republik har tilsidesat sine forpligtelser i henhold til EF-traktaten og Rådets direktiv 94/33/EF af 22. juni 1994 om beskyttelse af unge på arbejdspladsen (EFT L 216, s. 12, herefter »direktivet«), idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme direktivet, eller subsidiært ikke har givet meddelelse herom.2 Det bestemmes i direktivets artikel 17, at medlemsstaterne skal sætte de nødvendige love og administrative bestemmelser i kraft for at efterkomme direktivet senest den 22. juni 1996 eller senest på denne dato sikre, at arbejdsmarkedets parter indfører de nødvendige bestemmelser ved overenskomster, og at medlemsstaterne straks skal underrette Kommissionen herom.3 Da Kommissionen ikke havde modtaget underretning fra den franske regering om de foranstaltninger, der var blevet truffet til gennemførelse af direktivet i den franske retsorden, og i øvrigt ikke besad oplysninger, på grundlag af hvilke den kunne fastslå, at Den Franske Republik havde vedtaget de nødvendige bestemmelser, besluttede den at indlede en procedure mod denne medlemsstat i henhold til traktatens artikel 169. Efter at have gjort Den Franske Republik opmærksom på de forpligtelser, der følger af direktivet, fremsendte Kommissionen den 16. september 1997 en åbningsskrivelse, hvori den opfordrede republikken til at fremsætte sine bemærkninger inden for en frist på to måneder.4 Den 13. marts 1997 svarede de franske myndigheder, at den gældende franske lovgivning allerede indeholdt de fleste af direktivets retsforskrifter, men vedgik, at lovgivningen endnu skulle udbygges for at sikre en tilfredsstillende gennemførelse af direktivet. Myndighederne angav, at et lovforslag med de nødvendige bestemmelser snart ville blive fremsat i parlamentet.5 Da Kommissionen ikke modtog underretning om gennemførelsen af direktivet, tilstillede den ved skrivelse af 12. januar 1998 Den Franske Republik en begrundet udtalelse. Heri gentog Kommissionen de bemærkninger, der var blevet fremsat i åbningsskrivelsen, og opfordrede Den Franske Republik til at efterkomme udtalelsen inden for en frist på to måneder fra meddelelsen heraf.6 De franske myndigheder besvarede den begrundede udtalelse ved skrivelse af 13. marts 1998, idet de anførte, at gennemførelsen af direktivet i den nationale retsorden stadig var i gang. Under disse omstændigheder har Kommissionen besluttet at anlægge nærværende sag.7 Den Franske Republik har ikke bestridt, at lovgivningen skal ændres for at efterkomme direktivet, idet den dog har anført, at de fleste af direktivets bestemmelser allerede er en del af den gældende, nationale lovgivning.8 Under disse omstændigheder skal det fastslås, at Den Franske Republik har tilsidesat sine forpligtelser i henhold til direktivet, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme dette. 

Afgørelse om sagsomkostninger

Sagens omkostninger9 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Den Franske Republik tilpligtes at betale sagens omkostninger, og Den Franske Republik har tabt sagen, bør det pålægges den at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Fjerde Afdeling)1) Den Franske Republik har tilsidesat sine forpligtelser i henhold til Rådets direktiv 94/33/EF af 22. juni 1994 om beskyttelse af unge på arbejdspladsen, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme direktivet.2) Den Franske Republik betaler sagens omkostninger.